**Canolfan Mileniwm Cymru**

|  |  |  |  |
| --- | --- | --- | --- |
| **O** | **Tan** | **Manylion** |  |
| 08:00 | 10:00 | Cyrraedd, cofrestru, a gynau |  |
| 08:30 | 10:30 | Ffotograffiaeth Swyddogol ar gael |
| 10:30 | 11:00 | Yr holl raddedigion a gwesteion i fynd i'w seddi |
| 11:00 | 13:00 | Y seremoni |
| 13:00 | 13:30 | Diodydd dathlu Ôl-Seremoni |
| 13:00 | 14:00 | Dychwelyd pob gŵn |

**Ar y diwrnod**

**Cyrraedd a chofrestru**

Ewch i ddesg y dderbynfa sydd wedi ei lleoli ym mhrif fynedfa Canolfan Mileniwm Cymru yn syth ar ôl i chi gyrraedd.  Bydd desg y dderbynfa wedi'i rhannu yn nhrefn yr wyddor felly arhoswch yn y ciw priodol.  Cewch eich cerdyn cyflwyno yn y dderbynfa.  Mae rhif eich cadair ar flaen y cerdyn.  Byddwch hefyd yn cael tocynnau eich gwesteion a thalebau lluniaeth.

**Gynau**

Y cwmni llogi gŵn swyddogol yw Ede and Ravenscroft Ltd.  Os ydych wedi llogi gŵn, gallwch ei gasglu o'r ardal gynau, sydd ar lefel 5 (Cyntedd Stones). Gellir casglu gynau rhwng 08:00 a 10:00. Dylid eu dychwelyd i'r ardal gynau cyn gynted â phosibl ar ôl y seremoni, ac erbyn 14:30 fan bellaf. Os nad ydych wedi llogi gwisg academaidd eto ac rydych yn dymuno gwneud hynny, neu os oes gennych unrhyw ymholiadau am y gynau, ewch i [www.edeandravenscroft.co.uk](http://www.edeandravenscroft.co.uk) neu ffoniwch +44 (0)1223 861854 cyn gynted â phosibl, a dim hwyrach na 10 diwrnod cyn y seremoni.

Efallai y bydd yn gynnes yn y Neuadd yn ystod y seremoni, yn enwedig pan fyddwch yn gwisgo eich gŵn academaidd, ac felly efallai y dylech gadw hynny mewn cof wrth ddewis beth i'w wisgo.  Nodwch hefyd bod felcro ar y cwfl er mwyn ei gysylltu â'r gŵn, ond efallai y byddwch am ddod â phinnau diogelwch bach neu glipiau gwallt i'w gadw yn ei le.  Gellir dod o hyd i fanylion am y gynau o dan [Helpful info](http://www8.open.ac.uk/students/ceremonies/helpful-information" \t "_blank).

**Ffotograffiaeth**

Y ffotograffwyr swyddogol yw Ede and Ravenscroft Photography Ltd. Gellir trefnu ffotograffau ymlaen llaw drwy wefan Ede and Ravenscroft [www.edeandravenscroft.co.uk](http://www.edeandravenscroft.co.uk" \o "www.edeandravenscroft.co.uk).

Bydd y ffotograffwyr ar gael o 08:30 tan 10:30.  Lleolir y stiwdios ffotograffiaeth ar Lefel 1 Ystafell Ymarfer 1, a bydd y ddesg werthu yma hefyd.  Nodwch y gall ciwiau hir ffurfio ar gyfer lluniau, felly dylech ganiatáu digon o amser a bod yn barod i aros.  Mae'n syniad da cael eich llun wedi'i dynnu mor gynnar â phosibl.

Tynnir llun ohonoch yn croesi'r llwyfan yn ystod eich cyflwyniad.  Gellir gweld y llun hwn a'i brynu ar-lein tua 7 - 10 diwrnod ar ôl y seremoni, yn [www.edeandravenscroft.co.uk](http://www.edeandravenscroft.co.uk). Er diogelwch pawb, bydd angen cyfrinair arnoch i weld y lluniau.  Bydd eich cyfrinair yn cael ei anfon atoch tua phythefnos cyn y seremoni.  
   
Os nad ydych am i'ch ffotograff gael ei arddangos, e-bostiwch [awards@graduation-services.co.uk](mailto:awards@graduation-services.co.uk) a fydd yn tynnu eich llun o'r wefan.   
   
Gellir gweld manylion y gwasanaethau a ddarperir gan Ede and Ravenscroft Photography Ltd o dan [Helpful info](http://www8.open.ac.uk/students/ceremonies/helpful-information" \t "_blank).

**Y Seremoni**

Byddwch yn eistedd gyda'ch cyd-raddedigion yn y drefn y cewch eich cyflwyno, yn y rhan ganol (wrth wynebu'r llwyfan) ar lawr cyntaf yr awditoriwm. Bydd eich gwestai yn eistedd mewn man arall yn y neuadd a bydd yn rhaid iddynt ddangos eu tocynnau i gael mynediad.

**Ynganiad**

Os oes gan eich enw ynganiad anarferol yr hoffech ei gadarnhau ar gyfer cael eich cyflwyno ar y llwyfan, ffoniwch Catherine Collins neu Joanne Hodgetts +44 (0) 29 20471019 cyn gynted â phosibl er mwyn sicrhau bod Cyflwynydd y Seremoni Raddio yn ynganu eich enw yn gywir.

**Manylion cyswllt ar y diwrnod**

Os bydd gennych unrhyw broblemau ar ddiwrnod y seremoni, ewch i ddesg y dderbynfa lle bydd aelod o staff Y Brifysgol Agored yn gallu cysylltu â Threfnydd y Seremoni.

Fel arall, os bydd angen i chi gysylltu â Chanolfan Mileniwm Cymru cyn cyrraedd, ffoniwch +44 (0) 2920 636464.

**Manylion Cyswllt**

Nodwch y caiff yr holl wybodaeth am y seremoni ei hanfon atoch drwy e-bost. Os nad oes gennym gyfeiriad e-bost ar eich cyfer, byddwn yn anfon y wybodaeth drwy'r post. Os bydd gennych unrhyw ymholiadau ynghylch y seremoni, cysylltwch â: Catherine Collins a Joanne Hodgetts, Trefnwyr y Seremoni, Y Brifysgol Agored yng Nghymru, 18 Heol y Tollty, Caerdydd, CF10 1AP. Ffôn: +44 (0) 29 20471019 neu anfonwch neges e-bost i [wales@open.ac.uk](mailto:wales@open.ac.uk)

**Cyfeiriad**

Canolfan Mileniwm Cymru  
Plas Bute  
Caerdydd  
CF10 5AL

**Rhif ffôn**

+44 (0) 29 20636464

**Y lleoliad**

Canolfan Mileniwm Cymru  
Mae Canolfan Mileniwm Cymru ym Mae Caerdydd, ac mae digon i gadw ymwelwyr yn brysur.  Ardal glannau amrywiol yw Bae Caerdydd sydd wedi ei hadeiladu o amgylch llyn dŵr croyw 200 hectar a elwir 'Y Bae".  Ceir cymysgedd gwych o atyniadau, adloniant a digwyddiadau yng Nghaerdydd, ynghyd â bariau bywiog a siopau sy'n creu awyrgylch gwirioneddol unigryw a fyddai'n deilwng o unrhyw brifddinas!

**Aros dros nos**

Mae llawer o westai a thai llety yn yr ardal. Cysylltwch â Chanolfan Groeso Caerdydd ar +44 (0) 29 20873573 neu e-bostiwch: [visitor@cardiff.gov.uk/](mailto:visitor@cardiff.gov.uk) i gael rhagor o fanylion.  
I gael rhagor o wybodaeth am lety sydd ar gael, ewch i'r wefan ganlynol: [www.visitcardiff.com](http://www.visitcardiff.com/)

**Sut i gyrraedd yno**

**Mewn Car**

Côd post Canolfan Mileniwm Cymru yw CF10 5AL os byddwch yn defnyddio teclyn Llywio â Lloeren

**Parcio**

Does dim lle parcio yng Nghanolfan Mileniwm Cymru, felly gweler yr adran "Mynediad" isod ar gyfer manylion parcio.

**Ar drên**

Os byddai'n well gennych archebu eich tocyn trên i Fae Caerdydd, dylech newid trên yng Nghaerdydd Canolog, a mynd i Blatfform 6 ar gyfer unrhyw drên i Heol y Frenhines Caerdydd, a chroesi i Blatfform 3 ar gyfer trenau i Fae Caerdydd (bob 12 munud) sy'n cymryd hyd at 4 munud.

**Ar fws**

Mae gwasanaeth gwennol (Baycar Caerdydd, gwasanaeth Rhif 6) sy'n mynd o orsaf Caerdydd Canolog, ac ond yn cymryd 8 munud i gyrraedd Canolfan Mileniwm Cymru. Mae'r Baycar yn rhedeg bob 10 munud. Dylech fynd allan i gefn yr orsaf, a chroesi'r maes parcio i'r arhosfan fysiau, o flaen adeilad Nwy Prydain. Bydd angen yr arian cywir ar y bws, a'r gost ar hyn o bryd yw £1.80 am docyn sengl neu £3.60 am docyn dydd.  
Am yr holl wybodaeth ynglŷn â theithio, cysylltwch â Traveline Cymru | [traveline-cymru.org.uk](http://www.traveline-cymru.info/) Ffôn 0871 200 22 33 (\*Cost galwad yw 10c y funud yn ogystal ag unrhyw daliadau a godir gan eich darparwr rhwydwaith)

**Cyfleusterau**

**Lluniaeth**

Darperir diodydd i raddedigion a'u gwesteion yn union ar ôl y Seremoni. Cewch eich tocynnau lluniaeth wrth gofrestru, a byddant yn dangos ar ba lefel y mae eich diodydd. Gan fod nifer sylweddol o raddedigion a gwesteion yn ymgynnull ar bob lefel ar ôl y seremoni, efallai y bydd rhywfaint o oedi.

Mae nifer o gaffis, bariau a bwytai yn yr ardal, sy'n cynnig amrywiaeth eang o opsiynau lluniaeth, ac mae llawer ohonynt ar agor yn hwyr. I gael rhagor o wybodaeth am leoedd i fwyta, ewch i wefan Bae Caerdydd yn [www.cardiffbay.co.uk](http://www.cardiffbay.co.uk/index.php/en/). Byddai'n syniad da archebu bwrdd ymlaen llaw lle y bo'n bosibl.  Mae nifer o siopau coffi, bariau a bwyty ar gael yng Nghanolfan Mileniwm Cymru hefyd a byddant ar agor drwy'r dydd - gweler y wefan am fanylion [www.wmc.org.uk/EatDrinkShop/?lang=cy-GB](http://www.wmc.org.uk/eatanddrink/?lang=cy-GB)

**Mynediad**

Nid oes lleoedd parcio yng Nghanolfan Mileniwm Cymru fel y cyfryw, fodd bynnag mae gan y Ganolfan 20 o leoedd parcio bathodyn Glas ar gyfer pobl anabl a gellir eu harchebu ymlaen llaw drwy ffonio +44 (0) 29 2063 6464. Nodwch y bydd angen darparu rhif bathodyn glas wrth archebu'r lleoedd hyn.  Gellir cael rhagor o wybodaeth yn: <http://www.wmc.org.uk/yourVisit/AccessInformation/DisabledCarPark?lang=cy-GB>.  Mae gan Ganolfan Mileniwm Cymru drefniant ymwelwyr gyda maes parcio Aml-lawr Stryd Pierhead - gall cwsmeriaid y ganolfan dalu ymlaen llaw i barcio am gyfradd ostyngol o £3.60.  I drefnu lle i barcio, ffoniwch Swyddfa Docynnau Canolfan Mileniwm Cymru ar +44 (0) 29 2063 6464.

Nodwch y gall meysydd parcio yng nghanol y ddinas lenwi'n gyflym iawn ar ddydd Gwener, felly bydd angen i chi ganiatáu digon o amser i ddod o hyd i le parcio.

Mae lifft o'r llawr gwaelod i bob lefel.  Yn yr awditoriwm, bydd graddedigion ag anawsterau symudedd yn gallu defnyddio ramp i gyrraedd y llwyfan.  Os oes gennych unrhyw bryderon neu gwestiynau am eich gofynion o ran eich mynediad chi neu fynediad eich gwesteion yng Nghanolfan Mileniwm Cymru, cysylltwch â'r Tîm Seremonïau ar +44 (0) 29 2047 1019.

Mae gan Ganolfan Mileniwm Cymru fynedfa sy'n hygyrch i gadeiriau olwyn a lifftiau i bob lefel.  Ewch i'w gwefan i gael rhagor o wybodaeth <http://www.wmc.org.uk/>

**Toiledau**

Mae toiledau (gan gynnwys toiledau i'r anabl) ar gael ar bob lefel.

**Ystafell gotiau**

Mae ystafell gotiau ar gael ar y Llawr Gwaelod.

**Gadael yr adeilad mewn argyfwng**

Mae allanfeydd argyfwng Canolfan Mileniwm Cymru wedi'u nodi'n glir. Bydd unrhyw weithdrefnau brys yn cael eu cynnal gan staff Canolfan Mileniwm Cymru.

**Plant**

Er ei fod yn naturiol bod graddedigion am i’w teuluoedd fynychu y dathliad o’i llwyddiant academiaidd, mae seremoni graddio yn dra hir a gall brofi’n eithaf diflas i blant bach. Os ydych yn penderfynnu dod â plant ifanc, gofynnwn, o ystyriaeth i westeion arall, eich bod yn eu tywys allan o’r neuadd os eu bod yn troi’n aflonydd yn ystod yr areithiau.